open-index/open-wikipedia-markdown huggingface dataset:
Ole Nilsen Weierholt

**Ole Nielsen Weierholt** (1718–1792) er først og fremst kjent som modellskjærer for Aust-Agders jernverk, særlig Næs jernverk. Han skar modeller i tre til støping av jernovner i rokokkostil, og kalles ofte *Sørlandets rokokkomester*. 

Ole Nilsen var født på Sagene i Austre Moland, i dag en del av Arendal kommune. Han arbeidet som tømrer og snekker, og sto for en rekke byggeoppdrag på distriktets kirker midt på 1700-tallet, blant annet Austre Moland kirke og Tromøy kirke. 

Han skar en rekke ovnsmodeller for Næs; mest kjent er *Kammerherren fra Morland*, som er en kopi etter en eldre modell. Motivet er hentet fra Apostlenes gjerninger, og er blant annet brukt av Rembrandt i et maleri. 

Ole Nilsen skar også ovnsmodeller for Frolands verk og for Bolvik jernverk i Telemark. 

## Litteratur
* Nygård-Nilsen, Arne (1944): *Norsk jernskulptur, bind 1 og 2.* Oslo

## Eksterne lenker
*Ole Nielsen Weierholt i Norsk biografisk leksikon
* 
*Ole Nielsen Weierholt i Kunsthistorie.com
Jurassic 5

**Jurassic 5** er en amerikansk hiphop-gruppe. Gruppa ble startet i Los Angeles i 1993 av rapperne Chali 2na, Akil,Zaakir og Mark 7even og produsentene DJ Nu-Mark og Cut Chemist. De seks medlemmene kom fra to grupper, The Rebels Of Rhythm og Unity Committee. I 2006 valgte Cut Chemist å forlate Jurassic 5, rett før utgivelsen av deres siste album *Feedback*. I 2007 ble resten av gruppa oppløst på grunn av interne uenigheter. 

I 2013 ble Jurassic 5 gjenforent, inkludert Cut Chemist, og sammen la ut på turne. I 2014 kom «The Way We Do It», deres første felles låt på åtte år. Låta inneholder en sample fra White Stripes-låta «My Doorbell».
## Singler & EP-er (utvalg)
* «Unified Rebelution» (Blunt Recordings, 1995)
* *Jurassic 5 EP* (Rumble, 1997)
* «Jayou» (Pan, 1998)
* «Concrete Schoolyard» (Pan, 1998)
* «Quality Control» (Interscope, 2000)
* «What's Golden» (Interscope, 2002)
* «Freedom» (Interscope, 2003)
* «Thin Line» feat. Nelly Furtado (Interscope, 2003)
* «Work It Out» feat. Dave Matthews Band (Interscope, 2006)

## Album
* *Jurassic 5* (Pan, 1998)
* *Quality Control* (Interscope, 2000)
* *Power in Numbers* (Interscope, 2002)
* *Feedback* (Interscope, 2006)

## Referanser


## Eksterne lenker
* 
* 
*
Operasjon Ichigo

**Operasjon Ichigo,** (japansk: nummer en) som i Japan er kjent som *Tairiku Datsū Sakusen* (一号作戦  eller 大陸打通作戦) og i Kina som *Yù Xīang Guì Huìzhàn* (豫湘桂會戰 (tradisjonell kinesisk) eller 豫湘桂会战 (forenkla kinesisk)), slaget/slagene om Henan-Hunan-Guangxi, var et felttog under den andre kinesisk-japanske krig som besto av flere store slag mellom den keiserlige japanske hær og Republikken Kinas hær – den nasjonale revolusjonshæren.

Operasjon Ichigo ble utkjempet fra 17. april til desember 1944, på en tid da de japanske styrkene ble presset stadig hardere av de allierte i Stillehavet under Stillehavskrigen, og endte med en klar japansk seier. Japanerne tok over mye av det bebodde Kina. Der begikk de enda flere mord av sivile. De fikk også landkobling med kolonien de hadde i Indokina

## Militære mål
Japanernes hovedmål var å åpne en vei på land til det japanskokkuperte Fransk Indokina og å ødelegge Amerikanske flyplasser i Sør-Kina (blått på kartet) som bombere angrep de japanske hovedøyene og japanske skip. Dette klarte de, men det ga ingen ting fordi det var for sent. Krigen var ferdig før effektene begynte å komme. 

## Beskrivelse
Felttoget besto av tre separate slag i de kinesiske provinsene Henan, Hunan og Guangxi, som japanerne kalte *Operasjon Kogo* (slaget om Sentral-Henan), *Operasjon Togo 1* (slaget om Changcheng) og *Operasjon Togo 2* og *Togo 3* (slaget om Guilin-Liuzhou).

I desember nådde de japanske styrkene Indokina, og oppnådde dermed operasjonens mål, uten at dette hadde stor praktisk betydning. Japanerne okkuperte riktignok flyplassene langs kysten, slik at Amerikanere måtte operere fra lenger inn i landet, men tidlig i 1945 oppretta de en base på Marianene som gjorde at de likevel kunne angripe Japan med fly. Derfor mener historikere at offensiven var et sløs av liv og tid.  

## Litteratur
* Jonathan R. Adelman: *Symbolic war: The Chinese use of force, 1840–1980.* National Chengchi University, 1993, ISBN 957-9368-23-6.
* Charles F. Romanus, Riley Sunderland: ''Stillwell's Command Problems.'' Teil der Reihe: *United States Army in World War II.* Office of the Chief of Military History, Washington D.C. 1954.
* Gordon L. Rottman: *World War II Japanese Tank Tactics.* Osprey Publishing, Oxford 2009, ISBN 978-1-84603-234-9.
* Boris G. Saposchnikow: *The China theatre in World War II, 1939–1945.* Progress Publishers, 1985, ISBN 0-8285-3158-7.
* Dick Wilson: *When Tigers Fight: The Story of the Sino-Japanese War, 1937–1945.* Penguin, 1983, ISBN 0-14-006750-7.
* Steven J. Zaloga: *Japanese Tanks 1939–45.* Osprey Publishing, 2007, ISBN 978-1-84603-091-8.
Tegnets forsvarere

**Tegnets forsvarere** er en fantasytrilogi for ungdom skrevet av den norske forfatteren og designeren Kristian Kapelrud (født 1972).

Bøkene handler om forfatteren Louis Mackenzie og om den fantasiverdenen han skriver og lever seg inn i. I landet Alfabeta-Nia er en dyp sannhet blitt avslørt for folket, nemlig at livet deres består av bokstaver og ord. Men er de i stand til å håndtere en slik kunnskap? Snart blir de splittet i synet på om det finnes en forfatter bak setningene, noe som fører til stor strid. Handlingen i bøkene foregår på flere plan. I den ene virkeligheten løses konflikter med penn; i den andre løses de med sverd.

De tre bøkene representerer begynnelsen, midten og slutten av det lange forfatterskapet til Louis Mackenzie. I Den første boken, *I begynnelsen var tegnet*, er han 17 år, og handlingen foregår under den andre verdenskrig. I den siste boken nærmer han seg 80 år og skal avslutte livsverket sitt.

## Bibliografi

#*I begynnelsen var tegnet, Tegnets forsvarere 1* – Gyldendal (2007), ISBN 978-82-05-37302-0
#*Pakten, Tegnets forsvarere 2* – Gyldendal (2008), ISBN 978-82-05-38069-1
#*Det siste slaget, Tegnets forsvarere 3* – Gyldendal (2009), ISBN 978-82-05-38965-6

## Eksterne lenker
* Nettsiden til trilogien om Tegnets forsvarere
* Kristian Kapelrud hos Gyldendal forlag
Fylkesvei 1822

**Fylkesvei 1822** går mellom Kvæken og Farmenstua i Hamar kommune.

Frem til 2019 hadde veien betegnelsen fylkesvei 124 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kulturminnekriminalitet

**Kulturminnekriminalitet** er en betegnelse på brudd på rettsreglene som beskytter kulturminner og kulturmiljøer, f. eks. kulturminneloven av 9. juni 1978 nr. 50. Typiske overtredelser er gravearbeider som skader automatisk fredede kulturminner (tidligere benevnt som fornminner) eller riving eller endring uten dispensasjon av vedtaksfredede bygninger. Økokrim har et særlig ansvar for kulturminnekriminalitet som del av miljøkriminaliteten, som denne politienheten er satt til å etterforske på et nasjonalt plan. Strengeste utmålte straff pr desember 2008 er fengsel i ett år, hvor halvparten ble gjort betinget, for å ha revet en midlertidig fredet losjebygning (Hålogaland lagmannsretts dom av 30.8.1999). I mange saker blir det gitt såkalt foretaksstraff som selskaper eller kommuner som begår lovbrudd uten å forvisse seg om at det ikke var fredede kulturminner i området.
VM i kunstløp 1928

**VM i kunstløp 1928**. Verdensmesterskapet i kunstløp for menn  ble arrangert i Berlin i Tyskland 25 og 26. februar 1928. Konkurransen for kvinner og par ble arrangert i London i Storbritannia 5. og 6. mars 1928.  

Willy Böckl fra Østerrike ble verdensmester i kunstløp for menn og norske Sonja Henie for kvinner. Andrée Joly & Pierre Brunet fra Frankrike ble verdesmester i parløp.

## Medaljer

 
## Resultat
### Menn

### Kvinner

### Par
OKUF

**Oslo kultur- og Utdanningsforening** er en forening i Oslo som tilbyr et støtteprogram for barn som har behov for mer utdanning eller tilleggsveiledning til skolegang. Foreningen tilbyr hjelp til matematikk, norsk- og engelskutdanning. I tillegg gis det annen leksehjelp og rådgivning. Alle fra og med tredje klasse i grunnutdanningen og opp til tredje klasse i videregående opplæring kan beyntte programmet.

Det er om lag 100 elever som benytter OKUF-programmet. I tillegg til leksehjelp hverdager er det skoletimer i helgene.

## AKUF
Foreningen *Anatolia Kultur og Utdanningsforening* ble stiftet i 2002. Foreningen hadde leksehjelp lokaler i Oslo, Drammen, Moss, Stavanger, Trondheim og Bergen. I år 2006 ble foreningen delt og lokalene fikk følgende navn:

*Oslo Kultur og Utdanningsforening (OKUF)
*Drammen Kultur og Utdanningsforening (DKUF eller «Prizma»)
*Moss Kultur og Utdanningsforening (MOKUF)
*Akademi Utdanningsforening

## Eksterne lenker
*
Vesteuropeisk sommertid

**Vesteuropeisk sommertid** (**WEST**) er en tidssone som ligger en time etter Coordinated Universal Time (UTC-1). Den brukes som sommertid i en del områder som har vesteuropeisk tid som sin standard tidssone. Områdene som bruker WEST følger EUs regler for sommertid, dvs. fra siste søndag i mars til siste søndag i oktober.

Vesteuropeisk sommertid er også kjent under andre navn:
* **Britisk sommertid** (**BST**) i Storbritannia.
* **Irsk standardtid** (**IST**) i Irland. IST blir også feilaktig referert til som  *irsk sommertid*.

I 2008 brukes vesteuropeisk sommertid i følgende land og områder:

* Færøyene
* Storbritannia
* Kanaløyene
* Isle of Man
* Irland
* Kanariøyene
* Portugal (fastlandsdelen)
* Madeira

## Litteratur
*Prerau, David. *Saving the Daylight: Why We Put the Clocks Forward*, ISBN 1-86207-796-7

## Eksterne lenker
* A Brief History of BST/DST (engelsk)
* History of legal time in Britain (engelsk)
Abu al-Qasim al-Zahrawi

**Abu al-Qasim Khalaf ibn al-Abbas Al-Zahrawi ** (født 936, død 1013) (arabisk: أبو القاسم بن خلف بن العباس الزهراوي), i vesten også kjent som **Abulcasis**, var en lege fra Córdoba i Spania. Han blir sett på som opphavsmannen til moderne kirurgi, og som den største islamske kirurgen i mellomalderen. Tekstene hans dannet grunnlaget for kirurgiske prosedyrer helt frem til renessansen. Hans største bidrag til legevitenskapen er det medisinske oppslagsverket *[[Kitab al-Tasrif]]*.

## Referanser
Europavei 123

**Europavei 123** går mellom Tsjeljabinsk i Russland og Panji Poyon i Tadsjikistan. Veien er rundt 2840 km.

Trasé fastlagt av UNECE: Tsjeljabinsk – Kostanay – Zapadnoje – Buzuluk – Derzjavinsk – Arkalyk – Zjezkazgan – Kyzylorda – Shymkent – Tasjkent – Aini – Dusjanbe – Panji Poyon (russisk: Nizhny Pyanj).

## Knutepunkter
}

|}

## Eksterne lenker
Yasuji Miyazaki

**Yasuji Miyazaki** (født 15. oktober 1916, død 30. desember 1989) var en japansk svømmer som deltok i de olympiske leker 1932 i Los Angeles.

Miyazaki ble olympisk mester i svømming to ganger under OL 1932 i Los Angeles. Han vant 100 meter fri med tiden 58,2 foran sin landsmann Tatsugo Kawaishi. Han var også med på det japanske laget som vant 4 x 200 meter fri med tiden 8.58,4 som var ny verdensrekord og 12,1 sekunder raskere enn sølvvinnerne fra USA. De andre på svømmerne på gull-laget var Hisakichi Toyoda, Takashi Yokoyama og Masanori Yusa.

## OL-medaljer
*  1932  Los Angeles  - **Gull** i svømming, 100 meter fri  Japan
*  1932  Los Angeles - **Gull** i svømming, 4 x 200 meter fri Japan  Japan

## Referanser


## Eksterne lenker
*
Apinae

* Isepeolini
* Osirini
* Protepeolini 
* Exomalopsini
* Ancylaini
* Tapinotaspini
* Tetrapediini
* Ctenoplectrini
* Emphorini
* langhornsbier (Eucerini)
* Anthophorini
* Centridini
* Rhathymini
* Ericrocidini
* Melectini
* orkidébier (Euglossini)
* humler (Bombini)
* broddløse bier (Meliponini)
* honningbier (Apini)

**Apinae** er en underfamilie av langtungebier (Apidae) som blant annet omfatter humler, pelsbier, langhornsbier og honningbier og tilhører gruppen Apidae. Gruppen omfatter nærmere 3500 kjente arter, av disse er 38 funnet i Norge. Det er stor variasjon i gruppa når det gjelder utseende og levevis.

## Utseende
De norske artene er middels store til store og hårete.

## Levevis
Det finnes både solitære og eusosiale arter. De fleste artene graver bol i bakken.

Noen av biene som tilhører Apinae-gruppen oppfører seg annerledes enn det man ser hos bier i andre grupper. For eksempel kan hannbier i Apinae-gruppen klumpe seg sammen i «sovegrupper» («sleeping aggregations») på planter når de sover. Disse hannbiene vil da samles om kvelden på én plante, bite seg fast i planten og hvile på den natten igjennom. Noen ganger holder de seg fast i planten kun med kjeven, med beina dinglende i løse luften.

Blant biene i Apinae-gruppen har man også sett at de samler blomsterolje i sted for pollen for å fôre larvene sine. Dette har man ellers bare sett blant noen få arter blomsterbier.

## Systematisk inndeling

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Familien Apidae 
****** gruppen Apinae
******* Isepeolini
******* Osirini
******* Protepeolini 
******* Exomalopsini
******* Ancylaini
******* Tapinotaspini
******* Tetrapediini
******* Ctenoplectrini
******* Emphorini
******* langhornsbier (Eucerini) – 1 art i Norge
******* Anthophorini – 2 arter i Norge
******* Centridini
******* Rhathymini
******* Ericrocidini
******* Melectini
******* orkidébier (Euglossini)
******* humler (Bombini) – 35 arter i Norge
******* broddløse bier (Meliponini)
******* honningbier (Apini) – 1 art i Norge (ikke naturlig forekommende)

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* Discover life, Apidae (artsliste) http://www.discoverlife.org/mp/20q?search=Apidae
* Michener, C.D. 2007. *The Bees of the World.* Second edition. Johns Hopkins University Press. xvi + 953 s.
## Eksterne lenker
*
Øst-Oder

**Øst-Oder** (polsk: *Odra Wschodnia*), er den østlige greina av den nedre delen av elva Oder nær Szczecin i Polen, der den renner ut i Dąbiesjøen.

En seksjon av elva går også under navnet *Regalica*.

## Se også
* Vest-Oder
Kusuo Kitamura

**Kusuo Kitamura** (født 9. oktober 1917, død 6. juni 1996) var en japansk svømmer som deltok i de olympiske leker 1932 i Los Angeles.

Kitamura ble olympisk mester i svømming under OL 1932 i Los Angeles. Han vant 1500 meter fri, med tiden 19.12,4 som var ny olympisk rekord, foran sin landsmann  Shozo Makino.

## OL-medaljer
*  1932  Los Angeles -  **Gull** i svømming, 1500 meter fri  Japan

## Eksterne lenker
*
Barbuelva

**Barbuelva** er ei elv i Arendal kommune i Agder. Den ligger nær Arendal sentrum og renner fra Langsævannet til Barbubukt og Tromøysund. Barbuelva er hovedelva i **Barbuvassdraget**, og Langsævannet er gjennom den korte Rånakanalen forbundet med det større Longumvannet, som igjen har tilsig bl.a. fra Jovannet og Krakstadvannet. Flere små vann øst for Granestua dreneres også gjennom Barbuvassdraget.

## Historie
Fra Langsæ til Barbubukt har Barbuelva fire fossefall, av ulik størrelse, som vi vet har blitt intenst utnyttet fra 1600-tallet av. Barbu Jernverk fikk kraft til å drive blåsebelger og jernhammer fra denne elva, siden har det vært sagbruk og møller som har fått kraft fra elva. 

Flere møllebruk lå ved elva på 1800-tallet: Langsæ mølle, Stampemøllen, Nedre mølle og Stormøllen. Nedre mølle har gitt navn til Mølleheia og til en stump av fylkesvei 410 som heter Møllebakken.

I år 1900 ble AS Barbu etablert med kraftstasjon i Barbuelva nær ved der Stormøllen hadde sine turbinrør.

Elva ble noe omlagt før 1908 for å gi plass til Arendal jernbanestasjon.

## Fiske
Elva er gyteplass for sjøørret.

## Referanser
Dąbiesjøen

**Dąbiesjøen** (polsk: *Jezioro Dąbie* eller *Jezioro Dąbskie*, tysk: *Dammscher See*) er en innsjø i deltaet til elva Oder i Szczecin nordvest i Polen. Det er Polens fjerde største innsjø. Tidligere var innsjøen en del av Stettiner Haff, men er nå blitt avskåret fra lagunen av Ina-deltaet.

Det finnes en god del fiskearter i sjøen, som abbor og ål. I øst grenser sjøen til jordbruksområder. Det fører til at gjødsel og kjemikalier som brukes i landbruket dreneres ut i sjøen. Det er også problemer med utslipp av kloakk.

Sør for innsjøen ligger Szczecin-distriktet kalt Dąbie.

## Referanser


## Eksterne lenker
*
Fylkesvei 1912

**Fylkesvei 1912** går mellom Breidablikk skole og Løken i Stange kommune.

Før 1. januar 2010 hadde veien betegnelsen fylkesvei 209.

Frem til 2019 hadde veien betegnelsen fylkesvei 237 (Hedmark).

## Kommuner og knutepunkter

 

## Referanser




## Eksterne lenker
* Vegvesenets vegkart 
*
Tatsugo Kawaishi

**Tatsugo Kawaishi** (født 17. desember 1911 i Hiroshima, død 17. mars 1945) var en japansk svømmer som deltok i de olympiske leker 1932 i Los Angeles.

Kawaishi vant en olympisk sølvmedalje i svømming under OL 1932 i Los Angeles. Han kom på andreplass på 100 meter fri bak sin landsmann Yasuji Miyazaki.

## OL-medaljer
*  1932  Los Angeles - Sølv i svømming, 100 meter fri  Japan

## Referanser


## Eksterne lenker
*
Vest-Oder

**Vest-Oder** (polsk: *Odra Zachodnia*, tysk: *Westoder*) er den vestlige greina av den nedre delen av elva Oder nær Szczecin i Polen. Den ligger ved grensa til Tyskland og munner ut i Stettiner Haff (Oderlagunen).

## Se også
* Øst-Oder
Kentaro Kawatsu

**Kentaro Kawatsu** (født 26. september 1914 i Hiroshima, død 23. mars 1970) var en japansk svømmer som deltok i de olympiske leker 1932 i Los Angeles.

Kawatsu vant en olympisk bronsemedalje i svømming i OL 1932 i Los Angeles. Han kom på tredjeplass på 100 meter rygg bak sine landsmenn Masaji Kiyokawa og Toshio Irie.

Kawatsu begikk selvmord ved å sette fyr på seg selv.

## OL-medaljer
*  1932  Los Angeles -  Bronse i svømming, 100 meter rygg  Japan

## Referanser


## Eksterne lenker
*
Albert Schwartz

**Albert L. Schwartz** (født 18. desember 1908, død 7. desember 1986) var en amerikansk svømmer som deltok i de olympiske leker 1932 i Los Angeles.

Schwartz vant en olympisk bronsemedalje i svømming under OL 1932 i Los Angeles. Han kom på tredjeplass på 100 meter fri bak de japanske svømmerne Yasuji Miyazaki og Tatsugo Kawaishi.

## OL-medaljer
*  1932  Los Angeles -  Bronse i svømming, 100 meter fri  USA

## Eksterne lenker
*
Carl Jóhan Jensen

**Carl Jóhan Jensen** (født 1957) er en færøysk forfatter, litteraturkritiker og oversetter.

Jensen er født og oppvokst i Tórshavn. Etter å ha gått grunnskole og realskole i Tórshavn reiste han i 1973 til Danmark for å ta videre utdannelse. I 1976 tok han artium og flyttet hjem igjen til Færøyene. Der arbeidet han som journalist før han studerte færøysk språk og litteratur ved Froðskaparsetur Føroya. Etter eksamen i 1981 fortsatte han studiene på Island der han studerte allmenn litteraturvitenskap og islandsk fram til 1987. Han ble cand. philol. i 1990. På 1990-tallet bodde han og familien flere år i Tromsø, der kona hans arbeidet som generalsekretær i North Atlantic Marine Mammal Commission.

Han var leder for den færøyske forfatterforeningen, Rithøvundafelag Føroya, 1991–1992. Jensen var nominert til Nordisk råds litteraturpris i 1991 og 1998, og var nominert igjen i 2007 for romanen *Ó – Søgur um djevulskap*. Han ble tildelt M.A. Jacobsens Heiðursløn i 1989 og 2006.

## Bibliografi
* 1981 – *Skríggj*, dikt
* 1990 – *Hvørkiskyn*, dikt
* 1995 – *Rúm*, roman
* 1997 – *Tímar og rek*, dikt
* 2000 – *Mentir og mentaskapur*, artikler om litteratur
* 2005 – *Ó– Søgur um djevulskap*, roman. Norsk oversettelse ved Lars Moa: *U-. Historier om djevelskap*, 2010. ISBN 978-82-521-7081-8
* 2007 – *Apuvit og heimastýri*, essays
* 2014 – *Eg síggi teg betur í myrkri : forspæl til ein gleðileik*, roman
* 2015 – *Bókin um tað góða*, roman
* 2017 – *Sær : ein fuglabók av gloymsku*, roman
* 2019 – *Terningar : søgur av tilvild*, roman
* 2021 – *Vatn er ein vátur logi : ein lívssøga*, roman

## Priser
* 1989 – M. A. Jacobsens Heiðursløn
* 2006 – M. A. Jacobsens Heiðursløn 

## Referanser


## Eksterne lenker
* Carl Jóhan Jensen, biografi
Lumbovskijbukta

**Lumbovskijbukta** (russisk: Лумбовский залив – *Lumbovskij zaliv*) er ei bukt på Kolahalvøya i Murmansk oblast i Russland. Den ligger på Terkysten, ved innløpet til Kvitsjøen, rundt 50 kilometer sørøst for den lukkede byen Ostrovnoj og marinebasen Gremikha. Bukta er 16&nbsp;kilometer lang og 5&nbsp;kilometer bred. Den er bare rundt fire meter dyp i gjennomsnitt, og ved lavvann blir store deler av bukta tørrlagt. Lengst sørøst munner elvene Lumbovka og Kamenka ut i bukta. Ved innløpet til bukta fra Barentshavet ligger Lumbovskijøya.

## Referanser
Wake Forest University

** Salem College** er et privat, uavhengig universitet i Winston-Salem i delstaten Nord-Carolina, USA. Det ble opprettet av baptister som *Wake Forest Manual Labor Institute* i 1834 i tettstedet Wake Forest like utenfor delstatshovedstaden Raleigh, og flyttet til Winston-Salem i 1956.

Skolene og de lavere grads fakultetene er:

*Wake Forest Graduate School of Arts and Sciences
*Wake Forest School of Law
*Wake Forest School of Medicine
*Babcock Graduate School of Management
*Wake Forest Divinity School
* Wake Forest College
*Wayne Calloway School of Business and Accountancy

Universitetets faglige spesialitet er medisin, men fagkretsen er forøvrig svært bred. Rangeringene er ganske høye, særlig innen lavere grads studier. *Wake Forest* har faglig og studiemessig samarbeid med kvinneuniversitetet Salem College, som ligger i samme by.

Ved universitetet var det 6&nbsp;739 studenter og 600 vitenskapelig ansatte i 2006, og samme året var skolepengene US$ 34&nbsp;330 for studenter ved lærestedet. Studiene gis opp til doktorgradsnivå.

Biologen William Louis Poteat var universitetets ledende forsker i det 20.århundre, og dets første ikke-klerikale rektor.

## Referanser


## Eksterne lenker
*
Buster Crabbe

**Clarence Linden «Buster» Crabbe II** (født 7. februar 1908 i Oakland i California, død 23. april 1983 i Scottsdale i Arizona) var en amerikansk svømmer og skuespiller som deltok i de olympiske leker 1928 i Amsterdam og 1932 i Los Angeles.

Crabbe ble olympisk mester i svømming under OL 1932 i Los Angeles, han vant 400 meter fri.

Fire år tidligere, under sommer-OL 1928 i Amsterdam, kom Crabbe på tredjeplass på 1500 meter fri bak Arne Borg fra Sverige og Boy Charlton fra Australia.

Crabbe medvirket i over 100 filmer, i 1933 hadde han hovedrollen i en Tarzan-film og ellers spilte han i en rekke science fiction-filmer med roller som Lyn Gordon og Buck Rogers. Han medvirket også i mange westernfilmer med rollen som Billy the Kid, en amerikansk lovløs revolvermann.

## OL-medaljer
*  1932  Los Angeles - **Gull** i svømming, 400 meter fri  USA
*   1928  Amsterdam - Bronse i svømming, 1500 meter fri  USA

## Referanser


## Eksterne lenker
* 
*
Zona Rosa

**Zona Rosa** er et område i Mexico by, i Colonia Juárez, rett sør for Paseo de la Reforma. Området er fullt av hoteller, butikker, restauranter, gallerier og utesteder, og er et av byens mest populære steder å gå ut om kvelden. Denne profilen oppsto på 50- og 60-tallet, og stedet fikk raskt tilnavnet «Mexicos Montmartre». I forhold til i resten av byen er det svært lite biltrafikk i Zona Rosa, og mange gågater omgitt av trær og busker. De siste åra har området også blitt kjent for å frekventeres av mange homofile.

I Zona Rosa ligger også hovedkvarterene til flere banker og finansinstitusjoner, i tillegg til Bolsa Mexicana de Valores (Mexicos børs).

I området Pequeño Seúl i Zona Rosa bor det mange av koreansk opphav.
Pilcomayo

**Pilcomayo** er ei elv i den sentrale delen av Sør-Amerika. Den er den lengste av de vestlige sideelvene til elva Paraguay, og den er 2500&nbsp;km lang, med et nedbørfelt på 270&nbsp;000&nbsp;km².

Pilcomayo har sitt utspring ved foten av Andesfjellene, mellom de Bolivianske departementene Potosí og Oruro, øst for Poopósjøen. Derfra renner den i sørøstlig retning 2000&nbsp;km gjennom departementene Chuquisaca og Tarija, og passerer gjennom den argentinske provinsen Formosa og Gran Chaco-slettene i Paraguay, hvor den danner grensen mellom disse to landene før den løper sammen med elva Paraguay nær Asunción.

I elvebekkenet bor rundt 1,56&nbsp;millioner mennesker, én million i Bolivia, 300&nbsp;000 i Argentina og 200&nbsp;000 i Paraguay.

## Eksterne lenker
*
Monumento a la Revolución

**Monumento a la revolución** er et monument i Mexico by. Den har form som en stor bue, og befinner seg på Plaza República i Colonia Tabacalera, nær den kjente bulevarden Paseo de la Reforma.

Bygginga av monumentet ble satt i gang av president Porfirio Diaz, og det skulle egentlig bli landets nye parlamentsbygning. Grunnsteinen ble lagt 23. september 1910 av presidenten selv. Grunna opptakta til den meksikanske revolusjonen, var det mangel på arbeidskraft, og bygginga ble avbrutt. Da revolusjonen var slutt bestemte man at den påbegynte bygninga skulle bli et monument over revolusjonen. Man satte i gang å bygge igjen i 1933, og i 1938 sto monumentet ferdig, med sterke innslag av art deco, en stilart som er typisk for den tida. Seinere gjorde man også monumentet til et mausoleum for noen av hovedpersonene fra revolusjonen. I 1986 ble det åpna et revolusjonsmuseum i underetasjen.

## Eksterne lenker
*
Benedikte Indrebø

**Benedikte Indrebø** (født 1965) er en norsk tidligere friidrettsutøver som i 1982, bare 17 år gammel, løp 100 meter på 11,76 sekunder, satte norsk juniorrekord og tok sølv i senior-NM.

## Bakgrunn
Indrebø er oppvokst på Reed i bygda Breim i idrettskommunen Gloppen. Hun er eldre søster av den tidligere spydkasteren Arne Indrebø. Hun studerte allmennfag ved Firda videregående skole på Sandane fra 1981 til 1984, hvorpå hun flyttet til Oslo.

## Idrettskarriere
Indrebø ble tidlig god og vant bronse på 100 meter 16 år gammel. Hun fulgte opp med sølv året etter med ny norsk juniorrekord på 11,76 sekunder. Hun konkurrerte da for Breim idrettslag og resultatet ble hennes karrierebeste. Hun flyttet til Oslo, men fikk karrieren ødelagt av skader. Hun gjorde comeback i NM 1985, da for Fossum idrettslag, og ble nummer tre og vant sin tredje NM-medalje. Hennes beste 200 meter løp hun året etter, 1. juni 1986, under et stevne i Amsterdam, med tiden 24,43 sekunder. Hun løp da for IL i BUL, Oslo.

### NM-medaljer

### Personlige rekorder
Dette er en liste over Indrebøs personbeste med plassering blant Norges beste gjennom alle tider per oktober 2008 (under ranking). 
 

## Se også
* Liste over kjente elever ved Firda videregående skole

## Referanser
Ubangi (elv)

**Ubangi** (også stavet *Oubangi* og øverst kalt *[[Uele (elv)|Uele]]*) er en av elva Kongos største sideelver i Sentral-Afrika. Den anses å begynne ved samløpet mellom elvene Mbomou og Uele, og renner deretter mot vest rundt 350&nbsp;kilometer, før den snur mot sørvest, passerer gjennom Bangui, før den renner ytterligere 500&nbsp;kilometer sørover til samløpet med Kongo. Elvas lengde er 1&nbsp;120 kilometer. Om man regner med Uele er samlet lengde 2&nbsp;272 km.

Den har mange nordlige sideelver i Den sentralafrikanske republikk, regnet ovenfra blant andre Kotto og Mbali.

Sammen med Kongo utgjør den en viktig transportåre for elvebåter mellom Bangui og Brazzaville.

Fra starten 100&nbsp;kilometer oppstrøms fra Bangui danner Ubangi grensa mellom Den sentralafrikanske republikk og Den demokratiske republikken Kongo. Deretter danner den grensa mellom Den demokratiske republikken Kongo og Republikken Kongo, til den munner ut i elva Kongo.

På 1960-tallet var det planer om å avlede vann fra Ubangi til elva Chari, som munner ut i Tsjadsjøen. I henhold til denne planen ville vannet fra Ubangi revitalisere innsjøen og gi en levevei innen fiske og jordbruk for titalls millioner mennesker i Sentral-Afrika og Sahel. Overføring av vann fra et nedbørfelt til et annet ble foreslått på 1980- og 1990-tallet av den nigerianske ingeniøren J. Umolu og det italienske firmaet Bonifica.  I 1994 foreslo Kommisjonen for Tsjadsjøbekkenet (LCBC) et lignende prosjekt, og på et toppmøte i mars 2008 vedtok lederne i LCBCs medlemsland å gå for dette prosjekt. I april 2008 bekjentgjorde LCBC en anmodning om forslag til en verdensbankfinansiert gjennomførbarhetsstudie.
   
## Referanser


## Eksterne lenker
* 
*  Kart over Ubangis nedbørsfelt på Water Resources eAtlas
* Kart som viser Ubangis nedbørfelt på World Resources Institute
Tsutomu Oyokota

**Tsutomu Oyokota** (født 20. april 1913 i Hiroshima) var en japansk svømmer som deltok i de olympiske leker 1932 i Los Angeles.

Oyokota vant en olympisk bronsemedalje i svømming under OL 1932 i Los Angeles. Han kom på tredjeplass på 400 meter fri bak amerikanske Buster Crabbe og Jean Taris fra Frankrike.

## OL-medaljer
* 1932  Los Angeles -  Bronse i svømming, 400 meter fri  Japan

## Eksterne lenker
*
Frank Booth

**Frank Ewen Booth** (født 4. oktober 1910, død 1. desember 1980 i Laguna Beach i California) var en amerikansk svømmer som deltok i de olympiske leker 1932 i Los Angeles.

Booth vant en olympisk sølvmedalje i svømming under OL 1932 i Los Angeles. Han var med på det amerikanske laget som kom på andreplass på 4 x 200 meter fri 12,1 sekunder bak Japan som vant med tiden 8.58,4 som var ny verdensrekord. De andre svømmerne på sølv-laget var George Fissler, Maiola Kalili og Manuella Kalili.

## OL-medaljer
* 1932  Los Angeles -  Sølv i svømming, 4 x 200 meter fri (USA)

## Eksterne lenker
*
Austmann

**Austmann** (norrønt: austmaðr) er en betegnelse som i norsk historie har blitt brukt om personer som kommer reisende fra øst, eller som bor øst for der man selv kommer fra eller bor. Ofte er det ei hindring som fjell, vann eller hav mellom der hvor austmennene kommer fra og der man selv er. Austmann inngår i en del norske stedsnavn ved ruter som ble brukt til ferdsel mellom øst og vest, som for eksempel Austmannalia i Røldal. Betegnelsen har vært vanlig på Vestlandet, og ble der brukt om folk fra Østlandet (i motsetning til nordmann).

På Island og Vesterhavsøyene ble austmann i norrøn tid brukt om nordmenn.

Austmann blir også brukt som mannsnavn på Island, og i 2005 var det 27 gutter og menn som hadde dette navnet.

Et bryggeri i Trondheim heter Austmann Bryggeri, etablert sommeren 2013.

## Referanser
Dørvær

**Dørvær** eller *Dørværet* er ei øygruppe i Træna kommune i Nordland. Øygruppen har et titalls øyer og holmer, hvorav de største er Buøya, Ørkja, Nordskarven, Dørværøya, Torvøya, Bukkøya og Geitøya. Dørværtingen på Buøya er 128&nbsp;meter høy. Rundt øygruppa ligger det mange skjær.

Dørvær ligger rett syd for polarsirkelen, og er den øygruppa i Træna som ligger nærmest land. Øygruppa var tidligere bosatt, men den siste innbyggeren forlot øya på 1990-tallet.

Øynavnet har trolig sin opprinnelse i et ord for fiskestim (dyrgja), eller kanskje i ordet dorg.

## Referanser
Anicetus Andrew Wang Chongyi

**Anicetus Andrew Wang Chongyi** (født 26. oktober 1919 i Huangguoshu i Zhenning i Anshun i Guizhou i Kina, død 20. april 2017) var katolsk biskop av erkebispedømmet Guiyang i provinsen Guizhou i Folkerepublikken Kina. 

Bispedømmet Guiyang omtales i Kina ofte som «Guizhou», ettersom kirkedistriktene der er blitt sammenslått (uten pavelig mandat) til én enhet, med sete i Guiyang.
## Liv og virke
### Prest
Wang var i mange år sogneprest i katedralen i Guiyang. 
### Biskop
Wang Chongyi ble bispeviet 4. desember 1988 i Beijing, med biskop Joseph Zong Huaide som hovedkonsekrator.

I 1995 rev myndighetene en gammel kirke i Guiyang, Nantang-kirken i Guiyang, mens katolikker protesterte fånyttes. Biskopen hadde angivelig godkjent rivingen. Han forsvant omtrent to måneder, og da han kom tilbake måtte han innlegges på sykehus. Biskopen beskrev senere sitt fravær som et «eksil» og at han hadde vært blant katolske miaofolk i perioden. En ny kirke ble oppført på stedet, og ble innviet i 2003. Med en kapasitet på 1500 besøkende er den større enn byens andre kirke, katedralen, som har rom til 1000.

### Biskop Wangs etterfølger
I 2007 fikk han den 40 år gamle Paul Xiao Zejiang ved sin side som koadjutorbiskop. Han skulle overta automatisk ved biskop Wangs død eller fratreden. Paul Xiao Zeijang ble bispeviet med pavelig mandat.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop  Joseph Zong Huaide (1917-1997) *1958
* Biskop *Andreas Anicetus Wang Zhongyi*  (1919-2017) *1988

## Referanser
John Baptist Wang Jin

**John Baptist Wang Jin** (født 22. april 1924 i Kina, død 23. september 2014) var katolsk biskop i bispedømmet Yuci/Jinzhong i provinsen Shanxi i Folkerepublikken Kina. 

Wang ble presteviet av den italienske fransiskanerbiskopen Petrus H. Foccacia O.F.M. av Yuci i 1951. Han virket i menigheter og underviste ved juniorseminaret i Taiyuan inntil han ble arrestert i 1965. 

Etter at han ble løslatt tyve år etter, vendte han tilbake til kirkelig tjeneste i Yuci. 

En pålagt justering av bispedømmegrensene førte til at det område av Yuci med flest katolikker, havnet i bispedømmet Taiyuan. Samtidig ble navnet til bispedømmet endret til Jinzhong.

Wang Jin ble bispeviet 14. september 1999 av biskop Silvester Li Jiantang av Taiyuan.

## Referanser
Store Khingan

**Store Khingan** (forenklet kinesisk: 大兴安岭, tradisjonell kinesisk: 大興安嶺, pinyin: *Dàxīng'ānlǐng*, mandsju: *Amba Hinggan*) er en vulkansk fjellkjede i Indre Mongolia i den nordøstre delen av Kina. Fjellkjeden er rundt 1200&nbsp;km lang fra nord til sør, og blir smalere mot sør. Den skiller slettelandet i nordøst-Kina i øst fra Mongoliaplatået i vest. Området har en middelhøyde på 1200 til 1300&nbsp;meter, med de høyeste toppene på 2035&nbsp;meter. 

Fjellkjeden er dekt av tett skog. Som øko-region er den spesiell på grunn av sin daurianske flora, en overgangsform mellom sibirsk og mandsjuriansk flora.

Hellingene er relativt godt beiteområde, og det var dette området som khitanfolket kom fra før de etablerte Liao-dynastiet på 900-tallet.

De er egentlig en fortsettelse av fjellene i de kinesiske provinsene Shanxi og Hebei, men navnet Store Hinggan benyttes om området nord for elven Sira
eller Sjara-muren. Derifra går fjellsystemet opp til Amurs nordligste bue. På den andre siden av elven fortsetter de i Stanovojfjellene. Fjellet er,
som beskrevet av Suess, å forstå som en  bruddkant, som adskiller det vestenfor liggende høylandet fra det østenfor liggende nedsenkede Mandsjuria. Fjellene når ikke særlig over 2&nbsp;000 m.; deres passhøyder er på 1&nbsp;100-1&nbsp;400 m. Fjellkjeden har for det meste kort bredde, men mot øst sender den ut noen forgreninger.

De danner en skarp grense mot ørkenlandet Gobi i vest. Fra deres kam, som heller bratt som et tak, kan man se kontrasten mellom landskapene rundt om: i nord og vest lange bølger av ensformig og naken steppe, i sør og øst terrasser som senker seg i avsatser med klipper, skoger og dalganger, og på avstand slettelandet med sine mange elver som slynger seg frem.

Flere av toppene er slukkede vulkaner, og øst for hovedfjellkjeden i Udelins dal ligger en gruppe høyder av vulkansk opphav, av kineserne kalt *Luyuanshan* («svovelfjellene») og av mandsjuene *Ujun-Koldongi* («ti koller»), som hadde vulkansk utbrudd og voldsomme jordskjelv i  1720-21, som grundig beskrevet i kinesiske kilder.

Med 1,24 milliarder kubikmeter trevirkereserver er fjellene et av Kinas viktigste skogbruksområder. Dyrerivet er rikt. Her er brunbjørn og gaupe, elg, hjort og rein, sibirflodilder og sobel, hare, jerpe og orrfugl. Her hekker også den svært sjeldne skjellfiskand (*Mergus squamatus*).
Lan Manager

**LAN Manager** var et nettverks-operativsystem for OS/2 som ble utviklet av Microsoft i samarbeid med 3Com. Systemet var etterfølgeren til 3+Share som kjørte på MS-DOS.

LAN Manager benyttet protokollen Service Message Block sammen med NetBIOS Frames protocol, på samme måte som MS-NET for MS-DOS og Xenix-NET for MS-Xenix. Hewlett-Packard utviklet også en lisensiert **LAN Manager/X** for UNIX.

LAN Manager 2.0 ble lansert av Microsoft i 1990 med en rekke forbedringer. Versjon 2.2, som var siste versjon, var inkludert i OS/2 1.31 og var Microsofts strategiske serversystem før lanseringen av Windows NT Advanced Server i 1993.

Andre lisensierte utgaver var 3Com 3+Open, IBM LAN Server og Tapestry Torus.
Jessica Fletcher

***Jessica Fletcher*** (originaltittel *Murder, She Wrote*) er en amerikansk krimserie som ble sendt på CBS fra 1984 til 1996. Serien handler om krimforfatteren og amatørdetektiven Jessica Fletcher (spilt av Angela Lansbury). Hun ble enke rett etter at hun fylte femti, og lyktes etter det å bli en populær krimforfatter. Hennes interesse for krim leder henne ofte inn i virkelige krimgåter. Hennes største egenskap er hennes nysgjerrighet, særlig overfor mord. Når politiet griper inn og arresterer den de mener er den skyldige, aner Jessica ofte at vedkommende er uskyldig. Hun setter derfor igang sin egen forsiktige og metodiske etterforskning. Serien ble skapt av Peter S. Fischer, Richard Levinson og William Link. Det ble produsert og sendt totalt 264 episoder og fire TV-filmer i serien.

*Jessica Fletcher* er inspirert av Agatha Christies krimkarakter Miss Marple.

## Om serien
Det ble produsert totalt 264 episoder av *Jessica Fletcher* fra 1984 til 1996, og deretter ble det laget fire TV-filmer i perioden 1997–2003. I USA hadde serien premiere på CBS 30. september 1984, mens siste episode ble sendt 16. mai 1996. I tillegg ble spin-off-serien *[[The Law & Harry McGraw]]* sendt i 1987 og 1988. I Norge har *Jessica Fletcher* blitt vist på NRK i flere omganger siden 1985.

### Priser
Serien vant to Golden Globe-priser for beste dramaserie, henholdsvis i 1985 og 1986, og seks ASCAP Awards i perioden 1988–1995 i kategorien «Top TV Series». Angela Lansbury vant fire Golden Globe-priser for sin rolle i serien, og Peter S. Fischer vant i 1985 en Edgar-pris for regien på episoden «Deadly Lady». Al Lehman og John Addison ble i 1985 og 1986 tildelt hver sin Emmy for henholdsvis beste kostyme og beste musikk. Totalt ble serien nominert til 41 Emmy-priser og 16 Golden Globe-priser.

### Seertall
Serien hadde meget gode seertall og var blant de ti mest sette TV-seriene i USA i de fleste årene den ble vist. Toppårene var perioden 1985–1988 – da *Jessica Fletcher* var blant de fem mest sette TV-seriene i USA – samt 1993.

**Rangering basert på seertall** **(USA)**

(–) = utenfor topp 30-lista

## I rollene
* Angela Lansbury –  Jessica Fletcher / – (264 episoder, 1984–1996)
* William Windom –  Dr. Seth Hazlitt / – (53 episoder, 1985–1996)
* Ron Masak –  Sheriff Mort Metzger / – (41 episoder, 1985–1996)
* Louis Herthum –  Deputy Andy Broom / – (25 episoder, 1989–1996)
* Tom Bosley –  Sheriff Amos Tupper / – (19 episoder, 1984–1988)
* Will Nye –  Deputy Floyd / – (14 episoder, 1988–1991)
* Michael Horton –  Grady Fletcher (12 episoder, 1984–1995)
* Ken Swofford –  Lt. Catalano / – (11 episoder, 1985–1992)
* Julie Adams –  Eve Simpson (10 episoder, 1987–1993)
* Herb Edelman –  NYPD Lieutenant Artie Gelber / – (10 episoder, 1984–1995)
* Wayne Rogers –  Charlie Garrett (5 episoder, 1993–1995)

## Referanser


## Eksterne lenker
*
Bardal

**Bardal** er ei bygd i Leirfjord kommune på Helgeland. Bygda ligger på sørsida av Ranfjorden ved utløpet av Bardalselva. Fylkesvei 808 passerer gjennom bygda. Bardal har postnummer 8897.

I Bardal har det vært jektebruk siden 1611 og  handelshus (et borgerleie) i perioder fra 1695. Bardal har i perioder sokna til Nesna, i andre perioder til Hemnes. Fra 1738 til 1918 hørte borgerleiet til Hemnes, men den omkringliggende jorden hørte til Nesna. Ved kgl.res. 18. oktober 1918 ble borgerleiet Bardal overført fra Hemnes sokn til Nesna sokn og prestegjeld. 

Ved kgl.res. 10. juni 1887 ble det tillatt å bygge et kapell på Bardal der det skulle være fire gudstjenester årlig, etter kgl.res. 2. mai 1903 seks gudstjenester årlig. 

Bardal hører nå til Leirfjord kommune.  Bygda har om lag 100 innbyggere.

## Kilder
* Terje Roghell: *Folk og slekt på Hemnesberget* Hemnes kommune 2007 ISBN 978-82-993491-78


## Eksterne lenker
* Bardalinfo
T.J. Hooker

***T.J. Hooker*** er en amerikansk kriminalserie som gikk på ABC fra 1982 til 1985 og på CBS fra 1985 til 1986. Serien handlet om den velrenommerte politietterforskeren T.J. Hooker som var ansatt ved et amerikansk politidistrikt. Han arbeidet ofte sammen med to yngre kollegaer, en kvinnelig og en mannlig. Hovedrollen som T.J. Hooker ble spilt av William Shatner, mens hans to yngre kollegaer ble spilt av Heather Locklear og Adrian Zmed. Serien ble skapt av Rick Husky, mens den kjente TV-produsenten Aaron Spelling var executive producer.

Serien fikk lite oppmerksomhet i Norge. Den ble sendt på TV3 fra 1995.

## Handling
T.J. Hooker er en velrenommert politimann som har avansert til politietterforsker. Men da hans partner blir drept bestemmer han seg for å begynne som patrolmann igjen for å bekjempe forbryterne på gata. Han får fast følge av de to nyutdannede politioffiserene Vince Romano og Stacy Sheridan. Til tross for den store aldersforskjellen blir de et godt team.

## Seertall
Serien ble en moderat suksess målt etter seertall og var bare på topp-30 lista det første sendeåret.

**Rangering basert på seertall** (USA)

(-) = utenfor topp 30 lista

## I rollene
*William Shatner — Sergeant T.J. (Thomas Jefferson) Hooker
*Adrian Zmed — Officer Vince Romano
*Heather Locklear — Officer Stacy Sheridan
*Richard Herd — Captain Dennis Sheridan
*James Darren — Officer Jim Corrigan

## Referanser


## Eksterne lenker
*
Sissel Westnes

**Solveig Sissel Westnes** (født 1945) er en norsk ballettdanser, pedagog og instruktør, som i hele sin karriere var tilknyttet Nasjonalballetten

Som fireåring startet hun i lære ved Alfhild Grimsgaards ballettskole. Hun tok examen artium ved Grefsen høiere skole. 

## Karriere
Westnes debuterte i Nasjonalballetten i 1966. Etter fire år i *corpse de ballet* ble hun solist i 1970.

Hun danset med koreografen Flemming Flindt i Brudeferden i Hardanger og hadde den verdenskjente Rudolf Nurejev som koreograf i Don Quijote (1981). Hennes avskjedsforestilling var Nøtteknekkeren (1988). Senere var hun lærer ved Operaens ballettskole og fra 2002 ballettmester i Nasjonalballetten. 

## Utmerkelser
* Dansekritikerprisen 1978 for *Swanhilda* i  Coppelia
Ron Northcott

**Ronald Charles Northcott** (født 31. desember 1935 i Innisfail i Alberta i Canada, død 15. mai 2023) var en canadisk curlingspiller. Han ble canadisk mester tre ganger, og tok tre VM-gull for Canada: i Scotch cup 1966, VM 1968 og VM 1969. For dette ble han medlem av Canadas *Hall of Fame*.

Northcott begynte med curling da han gikk på *[[high school]]*, i en alder av 15 år. Han representerte provinsen Alberta ved seks canadiske mesterskap. Senere *skippet* han Canada til VM-gull i 1966, 1968 og 1969.

Northcott ble utnevnt til medlem av Order of Canada.

## Referanser


## Eksterne lenker
*
Elias Nikolaus Ammerbach

**Elias Nikolaus Ammerbach** (1530–1597) var en tysk organist og arrangør fra renessansen. 

## Liv og virke
Ammerbach studerte ved Universitetet i Leipzig (1548–1549) og var deretter organist i Thomaskirken i Leipzig, sannsynligvis hele livet. I forordet til en utgivelse orgeltablatur fra 1671 står angitt at han gjorde studiereiser i utlandet, men ut over det er ingenting kjent.

Ammerbach utviklet det som i dag er kjent som *ny tysk orgeltabulatur* og som ble brukt fram til 1700-tallet. Systemet bruker bokstavnotasjon for tonehøyden med rytme-symboler plassert over. Det er ukjent om Ammerbach selv komponerte, det eksisterer ingen musikk med hans signatur. Tabulaturene han publiserte inkluderer arrangementer av populære komponister fra midten av 1500-tallet, blant annet Ludwig Senfl, Heinrich Isaac, Josquin des Prez, Clemens non Papa, og ikke minst Orlando di Lasso.

Ammerbach publiserte den første trykte bok med orgelmusikk i Tyskland.

Ammerbachs verdslige utgivelser har tyske titler, de kirkelige verkene har latinske. I hans siste utgivelse (1583) er det et stort antall italienske madrigaler arrangert for klaviatur.

## Referanser


## Kilder
*

## Litteratur
*

## Eksterne lenker
* 
*
Steven Chu

**Steven Chu** (kinesisk: 朱棣文; pinyin: *Zhū Dìwén*) (født 28. februar 1948 i St. Louis i Missouri) er en amerikansk fysiker og demokratisk politiker.

Han har doktorgrad i fysikk fra University of California, Berkeley fra 1976. I 1987 ble han professor ved Stanford University. Som forsker er han særlig kjent for sitt arbeid innen kjøling og lagring av atomer med laserlys, som han ble tildelt Nobelprisen i fysikk for i 1997. Han delte prisen med amerikanske William D. Phillips og franske Claude Cohen-Tannoudji. 

Chu var energiminister under president Barack Obama 2009–2013. Chu er en uttalt tilhenger av mer forskning på fornybar energi og kjernekraft. Han mener at utfasing av fossilt brensel er avgjørende for å hindre global oppvarming.

Chu er av kinesisk avstamning, og har sin kinesiske hjemstavn i Taicang i Jiangsu.

## Referanser




## Eksterne lenker
* 

* Steven Chus biografi hos USAs energidepartement
Kjøpekraft

**Kjøpekraft** (også kjent som «disponibel reallønn») er nettoinntekt etter fratrekk av skatter og faste utgifter. Økt kjøpekraft betyr at det er mer penger igjen, etter at skatt og faste utgifter er betalt.

Ved stigende priser kan en likevel oppleve reallønnsvekst samtidig med redusert kjøpekraft.
Økt kjøpekraft er et resultat av at lønnsutviklingen er høyere enn prisstigningen.

## Økonomi
I samfunnsøkonomien defineres kjøpekraft som «det antall varer eller tjenester som kan kjøpes for en pengeenhet». Sammenlignes antall brød man fikk for en krone i 1950 mot antall brød man får i dag, hadde en krone større kjøpekraft i 1950, fordi man ville fått flere brød for pengene.

Hvis inflasjonen øker, mens inntekten holder seg stabil, faller kjøpekraft (reallønnen). Men hvis inntekten øker mer enn inflasjonen, øker inntektens kjøpekraft (reallønnen).

Som eksempel kan perioden 1976-2013 deles i 19 magre og 18 fete år. Fra 1976 til 1995 var vekst i reallønnen gjennomsnittlig 0,5 % pr år. Ikke ett eneste år klatret veksten over 2 %, og i fem av disse årene gikk reallønnen ned. Utenriksøkonomien gikk med betydelig underskudd, angivelig fordi lønnsnivået var for høyt i forhold til effektiviteten. I 1979 ble det pris- og lønnsstopp, fulgt av svekkelser av kronekursen utover i 1980-årene. Kontrasten var stor til utviklingen etter 1995 og frem til 2013, da reallønn og kjøpekraft vokste med minst 2 % i 13 av årene. Arbeidsledighetstallene falt, og kronekursen styrket seg for det meste. Norge fikk godt betalt for eksportvarer, samtidig som Kina sørget for billige importvarer. Timelønnsveksten var spesielt sterk midt på 70-tallet, der både reallønn pr time og realdisponibel inntekt viste klar vekst for arbeidstakerne 1970-1977. Lønns- og prisstoppen i 1979 bremset dette, som tiltok igjen i starten av 1980-tallet. Sterk prisvekst førte imidlertid til at kjøpekraften ikke var høyere i 1984 enn i 1977. Timelønnsveksten tiltok i 1987 etter arbeidstidsforkortelsen, og sammen med rekordartet sysselsettingsvekst førte dette til økt reallønn og kjøpekraft fremover.   

## Finansiell kjøpekraft
Finansiell kjøpekraft er summen av disponibel kapital og kredittevne. Det gjelder for både forvaltning, bedrifter og konsumenter.

## Referanser